
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1683 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ελεύθερη πρόσβαση στα δημοσιεύματα της Εφημε¬ 
ρίδας της Κυβερνήσεως. 1 

Ανάθεση, έγκριση προκήρυξη, εκτέλεση και κατανο¬ 
μή των δαπανών διενέργειας, κατά το έτος 2006, 
στατιστικών εργασιών στο πλαίσιο του προγράμ¬ 
ματος Δράσης ΕΘΙΘΟΜ II - Δράση 13β: «Ανάπτυξη 
και δοκιμή ενός πρότυπου \Λ/θό συστήματος με το 
οποίο θα διαχέονται τα στοιχεία του Εξωτερικού 
Εμπορίου στους χρήστες με τη χρήση νέων τε¬ 
χνολογιών», καθώς και έγκριση χρησιμοποίησης 
των στατιστικών οργάνων και καθορισμός αμοι¬ 


βής αυτών. 2 

Μετατροπή θέσεων προσωπικού του Κ.Υ. Λαυρίου 
του Γ.Ν. Γ. Γεννηματάς της Β' Δ.Υ.Πε. Αττικής. .. 3 

Μετατροπή θέσης κλάδου γιατρών ΕΣΥ, στο Γ ενικό 
Νοσοκομείο Πειραιά ΤΖΑΝΕΙΟ. 4 

Τροποποίηση της συστατικής πράξης Νομικού Προ¬ 
σώπου με την επωνυμία «28 η Σχολική Επιτροπή 
Δήμου Καλλιθέας» (6ο Νηπιαγωγείο, Αριστείδου 
107)». 5 

Τροποποίηση της συστατικής πράξης Νομικού Προ¬ 
σώπου με την επωνυμία «28 η Σχολική Επιτροπή 
Δήμου Αγίου Δημητρίου» (1 ου Γυμνασίου, 1 ου Λυ¬ 
κείου, Εσπερινού Γυμνασίου, Εσπερινού Λυκείου 
& ΙΕΚ). 6 

Τροποποίηση της συστατικής πράξης Νομικού Προ¬ 
σώπου με την επωνυμία «113 η Σχολική Επιτροπή 
Δήμου Αθηναίων» (100° Νηπιαγωγείο και 139° Δη¬ 
μοτικό). 7 

Καθορισμός της αριθμητικής τιμής του Συντελεστή 
Εξομάλυνσης, για το Έτος Αξιοπιστίας Οκτώβρι¬ 
ος 2006 - Σεπτέμβριος 2007. 8 

Καθορισμός της αριθμητικής τιμής του μεταβλητού 
κόστους των Υδροηλεκτρικών Μονάδων, για το 
ημερολογιακό έτος 2007. 9 

Μέσο μεταβλητό κόστος παραγωγής της Δ.Ε.Η. Α.Ε. 
στα Μη Διασυνδεδεμένα Νησιά, για τον υπολο¬ 
γισμό του Ειδικού Τέλους του Αρθρου 40 παρ. 

3 του ν. 2773/1999, για το τέταρτο τρίμηνο του 


έτους 2006. 10 


17 Νοεμβρίου 2006 

ΑΠΟΦΑΣΕΙ Σ 

(ΐ) 

Ελεύθερη πρόσβαση στα δημοσιεύματα της Εφημερί¬ 
δας της Κυβερνήσεως. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. τις διατάξεις: 

α) του άρθρου 18 παρ. 2 του ν. 3469/2006 «Εθνικό 
Τυπογραφείο Εφημερίς της Κυβερνήσεως και λοιπές 
διατάξεις» (Φ.Ε.Κ. 131/28.6.2006 τ.Α'). 

β) του π.δ. 188/1996 «Οργανισμός Εθνικού Τυπογραφεί¬ 
ου» (Φ.Ε.Κ. 11/1996 τ.Α') όπως ενημερώθηκε μεταγενέστε¬ 
ρα (π.δ. 13 και 26/2005, Φ.Ε.Κ. 11/2005 τ.Α' και 43/2005 
τ.Α' αντίστοιχα). 

2. τις υπ’ αριθμ. Γ39227/4.4.2005 και Γ172729/11.10.2005 
(Φ.Ε.Κ. 442/6.4.2005 τ.Α' και 1563/11.11.2005 τ.Α' αντίστοι¬ 
χα) αποφάσεις μας σύμφωνα με το περιεχόμενο των 
οποίων έχει ήδη δοθεί ελεύθερη πρόσβαση, μέσω διαδι¬ 
κτύου, στους πολίτες για ανάγνωση των δημοσιευμάτων 
που καταχωρούνται αντίστοιχα στα τεύχη Α' και Β' της 
Εφημερίδας της Κυβερνήσεως. 

3. την υποχρέωση της πολιτείας για την περαιτέρω 
χρήση πληροφοριών του δημόσιου τομέα, σε συνδυα¬ 
σμό με το δικαίωμα του πολίτη στην άμεση και έγκυρη 
ενημέρωση επί των δημοσιευμάτων που καταχωρούνται 
στην Εφημερίδα της Κυβερνήσεως. 

4. το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Επιτρέπουμε στο εξής την ελεύθερη πρόσβαση , μέσω 
διαδικτύου, για ανάγνωση των δημοσιευμάτων που κα- 
ταχωρούνται στα τεύχη Δ, Αναγκαστικών Απαλλοτριώ¬ 
σεων και Πολεοδομικών Θεμάτων (Α.Α.Π.). Εμπορικής και 
Βιομηχανικής Ιδιοκτησίας (Ε.Β.Ι.), Διακηρύξεων Δημοσίων 
Συμβάσεων (ΔΙΑ.ΔΗ.ΣΥ.), και τεύχος Υπαλλήλων Ειδικών 
Θέσεων και Οργάνων Διοίκησης Φορέων του Δημόσιου 
και Ευρύτερου Δημόσιου Τομέα (Υ.Ο.Δ.Δ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2006 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 12759/Γ 4-1831 (2) 

Ανάθεση, έγκριση προκήρυξη, εκτέλεση και κατανομή 
των δαπανών διενέργειας, κατά το έτος 2006, στα¬ 
τιστικών εργασιών στο πλαίσιο του προγράμματος 
Δράσης ΕϋΙΟΟΜ II - Δράση 13β: «Ανάπτυξη και δο¬ 
κιμή ενός πρότυπου \Λ/θό συστήματος με το οποίο 
θα διαχέονται τα στοιχεία του Εξωτερικού Εμπορί¬ 
ου στους χρήστες με τη χρήση νέων τεχνολογιών», 
καθώς και έγκριση χρησιμοποίησης των στατιστικών 
οργάνων και καθορισμός αμοιβής αυτών. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του ν.δ. 3627/1956 «περί οργανώσεως της ΕΣΥΕ» 
και των π.δ. 1143/1980 «περί οργανισμού της ΕΣΥΕ» και 
π.δ. 226/2000 «Οργανισμός της Γ.Γ. ΕΣΥΕ», 

β. του π.δ. 63/2005 με θέμα «Κωδικοποίηση της νομο¬ 
θεσίας για την Κυβέρνηση και τα Κυβερνητικά Όργανα 
(Φ.Ε.Κ. 98/τ.Α722.4.2005), 

γ. Του άρθρου 10 του ν. 2392/1996 «Πρόσβαση της 
Γενικής Γραμματείας Εθνικής Στατιστικής Υπηρεσίας 
της Ελλάδος (Γ.Γ. ΕΣΥΕ) σε διοικητικές πηγές και διοι¬ 
κητικά αρχεία, Επιτροπή Στατιστικού Απορρήτου, ρύθ¬ 
μιση θεμάτων διενέργειας απογραφών και στατιστικών 
εργασιών, καθώς και θεμάτων της Γ.Γ. ΕΣΥΕ», όπως 
αυτό τροποποιήθηκε με το νόμο 3470/2006 (Φ.Ε.Κ. 132 
τ,Α728.6.2006), άρθρο 14, 

δ. του άρθρου 22 του ν. 2362/1995 «περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις», 

ε. του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονο¬ 
μικής ανάπτυξης της Χώρας», όπως συμπληρώθηκε με 
το άρθρο 8 του ν. 2129/1993 με θέμα «Αύξηση συντάξεων 
και άλλες διατάξεις», 

στ. του άρθρου 7 της υπ’ αριθμ. 3793Θ/ΔΙΟΕ 
1264/14.10.2005 απόφασης του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών» (Φ.Ε.Κ. 1432 τ.Β72005), όπως ισχύει. 

2. Την υπ’ αριθμ. 507/2001/ΕΚ απόφαση του Ευρωπαϊκού 
Κοινοβουλίου και του Συμβουλίου για ένα σύνολο δράσε¬ 
ων σχετικών με το διευρωπαϊκό δίκτυο συλλογής, παρα¬ 
γωγής και διάδοσης στατιστικών για τις ενδοκοινοτικές 
και εξωκοινοτικές συναλλαγές αγαθών (ΕϋΙΟΟΜ) και την 
υπ’ αριθμ. Ο (2003) 1598/21.5.2003 απόφαση της Ευρωπαϊ¬ 
κής Επιτροπής για την εφαρμογή της πιο πάνω απόφασης 
του Ευρωπαϊκού Κοινοβουλίου και του Συμβουλίου. 

3. Τη συμφωνία χρηματοδότησης υπ’ αριθμ. 
53401.2005.003 - 2005.734, ύψους 20.715,20 ευρώ, η οποία 
έχει υπογράφει μεταξύ της Γ.Γ. ΕΣΥΕ και του Στατιστι¬ 
κού Γ ραφείου των Ευρωπαϊκών Κοινοτήτων (ΕΙΙΒΟδΤΑΤ) 
σχετικά με τη διενέργεια στατιστικών εργασιών για 
την πλήρη ανάπτυξη και δοκιμή ενός πρωτότυπου \Λ/θό 
συστήματος με το οποίο θα διαχέονται τα στοιχεία 
του Εξωτερικού Εμπορίου στους χρήστες με τη χρήση 
νέων τεχνολογιών. 

4. Το γεγονός ότι από τις διατάξεις αυτής της από¬ 
φασης προκαλείται δαπάνη ύψους δεκατριών χιλιάδων 
οκτακόσιων (13.800,00) ευρώ για το οικονομικό έτος 
2006, η οποία θα βαρύνει τον ειδ. φορέα 23-750 (ΚΑΕ 
5354) του τακτικού προϋπολογισμού της Γ.Γ. ΕΣΥΕ. 


Η ανωτέρω δαπάνη θα καλυφθεί από εμβάσματα 
της ΕΕ, τα οποία θα σταλούν στο λογαριασμό της Γ.Γ. 
ΕΣΥΕ στην Τράπεζα της Ελλάδος, σύμφωνα με την κοινή 
απόφαση των Υπουργών Συντονισμού και Οικονομικών 
9611/3860/3.4.1980 με θέμα: «Εμφάνιση δοσοληψιών του 
Ελληνικού Δημοσίου μετά των Ευρωπαϊκών Κοινοτήτων» 
και, μέσω του Υπολόγου Συμψηφισμού, θα εγγραφούν 
στον Προϋπολογισμό της Γ.Γ. ΕΣΥΕ (ειδ. φορέας 23-750 
και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
τηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000, αποφασίζουμε: 

1. α. Αναθέτουμε στη Δ/νση Στατιστικών Τομέα Εμπο¬ 
ρίου και Υπηρεσιών της Γ.Γ. ΕΣΥΕ τη διενέργεια των 
στατιστικών εργασιών για την πλήρη ανάπτυξη και δο¬ 
κιμή ενός πρωτότυπου ΪΑ/βά συστήματος με το οποίο 
θα διαχέονται τα στοιχεία του Εξωτερικού Εμπορίου 
στους χρήστες με τη χρήση νέων τεχνολογιών. 

β. Εγκρίνουμε και προκηρύσσουμε τη διενέργεια των 
στατιστικών εργασιών για την πλήρη ανάπτυξη και δο¬ 
κιμή ενός πρωτότυπου \Α/βά συστήματος με το οποίο 
θα διαχέονται τα στοιχεία του Εξωτερικού Εμπορίου 
στους χρήστες με τη χρήση νέων τεχνολογιών, από το 
Τμήμα Εξωτερικού Εμπορίου της Δ/νσης Στατιστικών 
Τομέα Εμπορίου και Υπηρεσιών της Γ.Γ. ΕΣΥΕ, κατά τη 
διάρκεια του έτους 2006. 

2. Σκοπός των εργασιών αυτών είναι ο σχεδιασμός, η 
ανάπτυξη και η δοκιμή ενός πρότυπου \Λ/θό συστήματος 
με το οποίο θα διαχέονται τα στοιχεία του Εξωτερι¬ 
κού Εμπορίου όχι μόνο στους εθνικούς μας χρήστες, 
αλλά και στους διεθνείς με τη χρήση νέων τεχνολογιών, 
όπως του ΧΜΙ_ - συστήματος και των υπηρεσιών του 
διαδικτύου. 

Χρησιμοποιώντας σαν βάση την εμπειρία μας από 
την ανάπτυξη εφαρμογών βασισμένων στους κανόνες 
ΧΤΝΕΤ θα επικεντρωθούμε στο σχεδίασμά και τη δημι¬ 
ουργία ενός διαδικτυακού - ηλεκτρονικού συστήματος, 
το οποίο θα είναι προσβάσιμο μόνο από συγκεκριμένους 
και πιστοποιημένους χρήστες (π.χ. ΕυωεΙαΙ) και το οποίο 
θα περιέχει ολοκληρωμένα και τελικά αρχεία στοιχείων 
Εξωτερικού Εμπορίου, σε μορφή που θα ορίζει η ίδια 
η εφαρμογή. 

Τα μορφοποιημένα αρχεία (άαΐαεοίε) θα δοκιμαστούν 
πρώτα σε εθνικό επίπεδο και μετά θα αποθηκεύονται 
σε μια βάση δεδομένων από όπου η ΕυωεΙαΙ θα μπορεί 
να αντλεί και να χρησιμοποιεί τα στοιχεία Εξωτερικού 
Εμπορίου, όποτε τα χρειάζεται. 

Η ανάπτυξη της εφαρμογής θα γίνει χρησιμοποιώντας 
πρότυπα και αρχιτεκτονική, όπως αυτά ορίζονται από 
τις γενικές αρχές και οδηγίες δημιουργίας ηλεκτρονικών 
διαδικτυακών υπηρεσιών, προκειμένου να είμαστε σε 
θέση να εμπλουτίσουμε την εφαρμογή στο μέλλον. 

Για την επίτευξη του στόχου αυτού θα πραγματοποι¬ 
ηθούν οι παρακάτω εργασίες: 

- Αποτύπωση των απαιτήσεων για την ανάπτυξη της 
εφαρμογής, όπως αυτές ορίζονται από την ΕυΓοείαΐ και 
σύνταξη των προδιαγραφών, προκειμένου να αναπτυ¬ 
χθεί το απαραίτητο λογισμικό. 

- Δημιουργία της απαραίτητης βάσης δεδομένων 

- Ανάπτυξη λογισμικού για τη δημιουργία κατάλληλου 
περιβάλλοντος για την εγκατάσταση της εφαρμογής 

- Δοκιμή της νέας εφαρμογής. 

- Αξιολόγηση των αποτελεσμάτων και σύνταξη σχετι¬ 
κής έκθεσης, η οποία θα σταλεί στη ΕυΐΌείαί. 

- Εργασίες διοικητικής υποστήριξης. 

3. Το χρονικό διάστημα διενέργειας των στατιστικών 
εργασιών θα είναι από 1.3.2006 μέχρι 31.12. 2006. 

4. Για τη διενέργεια και την ολοκλήρωση της έρευνας 
θα χρησιμοποιηθούν: 

• υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ., 
με απασχόληση εντός και εκτός του κανονικού ωραρίου 
των Δημοσίων Υπηρεσιών, 

• δύο εμπειρογνώμονες, οι οποίοι θα απασχοληθούν 
κατά το στάδιο της επεξεργασίας και ανάλυσης των 
δεδομένων καθώς και με την αξιολόγηση των αποτε¬ 
λεσμάτων, 

• υπεργολάβος για τη δημιουργία του απαραίτητου 
λογισμικού, 

• Ενοικίαση ενός εοη/οη για τη φιλοξενία της εφαρ¬ 
μογής. 

5. Τα όργανα της έρευνας θα οριστούν με αποφάσεις 
του Γ ενικού Γ ραμματέα της ΕΣΥΕ. 

6. Η αμοιβή των οργάνων της έρευνας καθορίζεται 
ως εξής: 

α. ί) ένας εμπειρογνώμονας, για την αποτύπωση των 
απαιτήσεων και τη σύνταξη των προδιαγραφών, με εφά¬ 
παξ αμοιβή μέχρι 3.400,00 € και 

ϋ) ένας εμπειρογνώμονας για την αξιολόγηση της 
εφαρμογής και τη σύνταξη της τελικής έκθεσης, με εφά¬ 
παξ αμοιβή μέχρι 2.000,00 €, (συνολική δαπάνη 3.400,00 
+ 2.000,00 € = 5.400,00 €, συμπεριλαμβανομένου του 
αναλογούντος Φ.Π.Α.). 

β. υπεργολάβος, ο οποίος θα επιλεγεί σύμφωνα με 
τις κείμενες διατάξεις και με τον οποίο θα υπογράφει 
σχετικό συμφωνητικό συνεργασίας, με αμοιβή μέχρι 
4.400,00 €, συμπεριλαμβανομένου του αναλογούντος 

Φ.Π.Α.). 

γ. Το κόστος της ενοικίασης του δβΓνβΓ θα ανέρχεται 
στο ποσό των 4.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Νοεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. Υ3α/Γ.Π. οικ. 132437 (3) 

Μετατροπή θέσεων προσωπικού του Κ.Υ. Λαυρίου του 
Γ.Ν. Γ. Γεννηματάς της Β' Δ.Υ.Πε. Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3329/2005 «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις» 
(Φ.Ε.Κ. 81/Α'). 

2. Τις διατάξεις των άρθρων 1 και 5 του ν. 2194/1994 
«Αποκατάσταση του Εθνικού Συστήματος Υγείας και 
άλλες διατάξεις» (Φ.Ε.Κ. 34/Α'). 

3. Τις διατάξεις των άρθρων 14 και 15, του ν. 1397/1983 
«Εθνικό Σύστημα Υγείας» (Φ.Ε.Κ. 143/Α'). 

4. Τις διατάξεις του άρθρου 90, του κώδικα νομοθεσί¬ 
ας για την Κυβέρνηση και τα Κυβερνητικά Όργανα, που 


κωδικοποιήθηκε με το άρθρο πρώτο του π.δ. 63/2005 
(Φ.Ε.Κ. 98/Α') και το γεγονός ότι από τις διατάξεις της 
απόφασης αυτής δεν θα προκύψει δαπάνη. 

5. Τις διατάξεις του π.δ. 103/2004 «Περιορισμός της 
συναρμοδιότητας του Υπουργού Εσωτερικών, Δημόσιας 
Διοίκησης και Αποκέντρωσης, κατά την έκδοση διοικη¬ 
τικών πράξεων (Φ.Ε.Κ. 70/Α'). 

6. Την υπ’ αριθμ. 37930/ΔΙΟΕ 1264/2005 (Φ.Ε.Κ. 1432/Β') 
απόφαση ανάθεσης αρμοδιοτήτων στους Υφυπουργούς 
Οικονομίας και Οικονομικών, όπως τροποποιήθηκε με 
την υπ’ αριθμ. 5733/ΔΙΟΕ 179/9.2.2006 (Φ.Ε.Κ. 204/Β'), 
όμοια απόφαση. 

7. Την υπ’ αριθμ. Υ4α/4889/1995 κοινή υπουργική από¬ 
φαση «Συμπλήρωση και τροποποίηση της υπ’ αριθμ. 
Υ4α/6368/1994 κοινής υπουργικής απόφασης «Σύσταση 
θέσεων προσωπικού των Κέντρων Υγείας (Κ.Υ.) και των 
Κέντρων Ψυχικής Υγείας (Κ.Ψ.Υ.) της χώρας (Φ.Ε.Κ. 508/ 
Β')», (Φ.Ε.Κ. 673/ΒΊ995) όπως τροποποιήθηκε και ισχύει. 

9. Την υπ’ αριθμ. 1/12.1.2006 απόφαση του Δ.Σ. της Β' 
Δ.Υ.Πε. Αττικής, αποφασίζουμε: 

Τροποποιούμε την υπ’ αριθμ. Υ4α/4889/1995 (Φ.Ε.Κ. 
673/Β') υπουργική απόφαση όπως τροποποιήθηκε και 
ισχύει, όσον αφορά τις θέσεις προσωπικού του άρθρου 1 
(ΚΕΝΤΡΑ ΥΓΕΙΑΣ) του Κέντρου Υγείας Λαυρίου του Γ.Ν. 
Γ. Γ εννηματάς της Βλ Δ.Υ.Πε. Αττικής, ως εξής: 

1. Μία κενή θέση του κλάδου Ιατρών Ε.Σ.Υ., ειδικότη¬ 
τας Παιδιατρικής, βαθμού Επιμελητή Α', μετατρέπεται 
σε θέση του ίδιου κλάδου και της ίδιας ειδικότητας με 
βαθμό Επιμελητή Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. Υ4α/89257 (4) 

Μετατροπή θέσης κλάδου γιατρών ΕΣΥ, στο Γ ενικό 
Νοσοκομείο Πειραιά ΤΖΑΝΕΙΟ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τ ις διατάξεις: 

α) Του άρθρου 25 (παρ. 1) του ν. 1397/1983 «Εθνικό 
Σύστημα Υγείας» (Α'143). 

β) Του άρθρου 34 του ν. 2519/1997 «Ανάπτυξη και εκ¬ 
συγχρονισμός του ΕΣΥ, Οργάνωση των Υγειονομικών 
υπηρεσιών, ρυθμίσεις για το φάρμακο και άλλες δια¬ 
τάξεις» (Φ.Ε.Κ. ΑΊ65). 

γ) Των άρθρων 6 και 11 (παρ. 1) του ν. 2889/2001 «Βελ¬ 
τίωση και εκσυγχρονισμός του Εθνικού Συστήματος 
Υγείας και άλλες διατάξεις» (Φ.Ε.Κ. Α'37). 

δ) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (Φ.Ε.Κ. Α'81). 

ε) Του π.δ/τος 87/1986 «Ενιαίο Πλαίσιο Οργάνωσης 
Νοσοκομείων» (Φ.Ε.Κ. Α'32/1986). 

στ) Του π.δ/τος 103 «Περιορισμός της συναρμοδιότη¬ 
τας του Υπουργού Εσωτερικών, Δημόσιας Διοίκησης και 

Αποκέντρωσης κατά την έκδοση διοικητικών πράξεων» 
(Φ.Ε.Κ. Α'70/2004). 

ζ) Το άρθρο 90 του κώδικα νομοθεσίας για την Κυβέρ¬ 
νηση και τα Κυβερνητικά Όργανα, που κυρώθηκε με το 
άρθρο πρώτο του π.δ/τος 63/2005 (Α'98) και το γεγονός 
ότι από την εφαρμογή των διατάξεων της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

2. Την υπ’ αριθμ. 37930/ΔΙΟΕ 1264/14.10.2005 απόφαση 
ανάθεσης αρμοδιοτήτων στους Υφυπουργούς Οικονομί¬ 
ας και Οικονομικών (Φ.Ε.Κ. Β'1432) όπως τροποποιήθηκε 
με την υπ’ αριθμ. 5733/ΔΙΟΕ 179/13.2.2006 (Β'204) όμοια 
απόφαση. 

3. Την υπ’ αριθμ. 22/18.7.2006 απόφαση του Διοικητικού 
Συμβουλίου της Γ' Δ.Υ.ΠΕ. Αττικής, αποφασίζουμε: 

- Η μία (1) κενή θέση κλάδου γιατρών ΕΣΥ, ειδικό¬ 
τητας Ακτινοδιαγνωστικής, με βαθμό Επιμελητή Β', η 
οποία έχει συσταθεί με την υπ’ αριθμ. Α3β/2297/1986 
(Φ.Ε.Κ. Β'316/1986) απόφαση, στο Γ.Ν. Πειραιά ΤΖΑΝΕΙΟ, 
μετατρέπεται με την παρούσα σε μία (1) θέση του ίδιου 
κλάδου, ιδίου βαθμού και ειδικότητας Χειρουργικής, στο 
ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. 56282 (5) 

Τροποποίηση της συστατικής πράξης Νομικού Προσώ¬ 
που με την επωνυμία «28 η Σχολική Επιτροπή Δήμου 
Καλλιθέας» (6ο Νηπιαγωγείο, Αριστείδου 107)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (Φ.Ε.Κ. 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Την παράγραφο 8 του άρθρου 9 του ν. 2640/1998 
(Φ.Ε.Κ. 206/1998 τ.Α'). 

3. Την υπ’ αριθμ. 4671/17.2.1992 απόφαση του Νομάρχη 
Πειραιά, που δημοσιεύθηκε στο Φ.Ε.Κ. 172/13.3.1992 τ.Β' 
και αφορά στη σύσταση στο Δήμο Καλλιθέας Νομικού 
Προσώπου με την επωνυμία «28 η Σχολική Επιτροπή Δή¬ 
μου Καλλιθέας». 

4. Την υπ’ αριθμ. 470/2006 απόφαση του Δημοτικού 
Συμβουλίου Καλλιθέας, που αφορά στην τροποποίηση 
του Ν.Π. με την επωνυμία «28 η Σχολική Επιτροπή Δήμου 
Καλλιθέας». 

5. Την υπ’ αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, Φ.Ε.Κ. 1693/18.11.2003 
τ.Β', «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους Προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 


στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε το άρθρο Α της υπ’ αριθμ. 4671/17.2.1992 
απόφασης του Νομάρχη Πειραιά ως εξής: 

Α. Συστήνουμε στο Δήμο Καλλιθέας του Νομού Αττι¬ 
κής Νομικό Πρόσωπο με το όνομα «28 η Σχολική Επιτροπή 
«(6° Νηπιαγωγείο, Σπετσών 6-8 και Π. Γρηγορίου Ε') 

- Κάλυψη δαπάνης 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Καλλιθέας. 

Κατά τα λοιπά ισχύει ως έχει η υπ’ αριθμ. 54671/17.2.1992 
απόφαση του Νομάρχη Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια κ.α.α. 

ΕΜΜΑΝΟΥΕΛΛΑ ΠΑΝΑΓΙΩΤΟΥ 

-♦- 

Αριθμ. 56423 (6) 

Τροποποίηση της συστατικής πράξης Νομικού Προσώ¬ 
που με την επωνυμία «28 η Σχολική Επιτροπή Δήμου 
Αγίου Δημητρίου» (1 ου Γυμνασίου, 1 ου Λυκείου, Εσπε¬ 
ρινού Γ υμνασίου, Εσπερινού Λυκείου & ΙΕΚ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (Φ.Ε.Κ. 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Την παράγραφο 8 του άρθρου 9 του ν. 2640/1998 
(Φ.Ε.Κ. 206/98 τ.Α'). 

3. Την υπ’ αριθμ. 37286/18.12.1991 απόφαση του Νομάρχη 
Πειραιά, που δημοσιεύθηκε στο Φ.Ε.Κ. 32/27.1.1992 τ.Β' και 
αφορά στη σύσταση στο Δήμο Αγίου Δημητρίου Νομι¬ 
κού Προσώπου με την επωνυμία «28 η Σχολική Επιτροπή 
Δήμου Αγίου Δημητρίου», όπως τροποποιήθηκε. 

4. Την υπ’ αριθμ. 493/2006 απόφαση του Δημοτικού 
Συμβουλίου Αγίου Δημητρίου, που αφορά στην τροπο¬ 
ποίηση του Ν.Π. με την επωνυμία «28 η Σχολική Επιτροπή 
Αγίου Δημητρίου». 

5. Την υπ’ αριθμ. οικ. 16978/12.11.2003 απόφαση του Γ ενι¬ 
κού Γ ραμματέα Περιφέρειας Αττικής Φ.Ε.Κ. 1693/18.11.2003 
τ.Β', «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γ ενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε το άρθρο 1 της υπ’ αριθμ. 37286/18.12.1991 
απόφασης του Νομάρχη Πειραιά ως εξής: 

1. Συστήνουμε στο Δήμο Αγίου Δημητρίου του Νομού 
Αττικής Νομικό Πρόσωπο με το όνομα «28 η Σχολική 
Επιτροπή» (1 ου Γ υμνασίου, 1 ου Λυκείου και ΙΕΚ). 

- Κάλυψη δαπάνης 

Από τις διατάξεις της απόφασης αυτής δεν προκα- 
λείται επιπλέον δαπάνη σε βάρος του προϋπολογισμού 

του Δήμου Αγίου Δημητρίου έτους 2006 πέραν του 
ποσού 700.000.000 € σε βάρος του ΚΑ 00.6711 που έχει 
προβλεφθεί στον προϋπολογισμό του Δήμου. 

Κατά τα λοιπά ισχύει ως έχει η υπ’ αριθμ. 37286/18.12.1991 
απόφαση του Νομάρχη Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2006 

Με εντολή Γενικού Γραμματέα Περιφέρειας 
Η Γ ενική Διευθύντρια κ.α.α. 

ΕΜΜΑΝΟΥΕΛΛΑ ΠΑΝΑΓΙΩΤΟΥ 

-♦- 

Αριθμ. 58183 (7) 

Τροποποίηση της συστατικής πράξης Νομικού Προσώ¬ 
που με την επωνυμία «113 η Σχολική Επιτροπή Δήμου 
Αθηναίων» (100° Νηπιαγωγείο και 139° Δημοτικό). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (Φ.Ε.Κ. 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Την παράγραφο 8 του άρθρου 9 του ν. 2640/1998 
(Φ.Ε.Κ. 206/98 τ.Α'). 

3. Την υπ’ αριθμ. 4752 - 24466/1991 απόφαση του Νομάρ¬ 
χη Αθηνών, που δημοσιεύθηκε στο Φ.Ε.Κ. 189/20.3.1992 
τ.Β' και αφορά στη σύσταση στο Δήμο Αθηναίων Νομι¬ 
κού Προσώπου με την επωνυμία «113 η Σχολική Επιτροπή 
Δήμου Αθηναίων». 

4. Την υπ’ αριθμ. 2473/2006 απόφαση του Δημοτικού 
Συμβουλίου Αθηναίων, που αφορά στην τροποποίηση 
του Ν.Π. με την επωνυμία «113 η Σχολική Επιτροπή Δήμου 
Αθηναίων». 

5. Την υπ’ αριθμ. οικ. 16978/12.11.2003 απόφαση του Γ ενι¬ 
κού Γ ραμματέα Περιφέρειας Αττικής Φ.Ε.Κ. 1693/18.11.2003 
τ.Β', «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε το άρθρο 1 της υπ’ αριθμ. 4752 - 
24466/1991 απόφασης του Νομάρχη Αθηνών ως εξής: 

1. Συστήνουμε στο Δήμο Αθηναίων του Νομού Αττικής 
Νομικό Πρόσωπο με το όνομα «113 η Σχολική Επιτροπή» 
(139° Δημοτικό). 

- Κάλυψη δαπάνης 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Αθηναίων. 

Κατά τα λοιπά ισχύει ως έχει η υπ’ αριθμ. 4752 - 
24466/1991 απόφαση του Νομάρχη Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια κ.α.α. 

ΕΜΜΑΝΟΥΕΛΛΑ ΠΑΝΑΓΙΩΤΟΥ 


( 8 ) 

Καθορισμός της αριθμητικής τιμής του Συντελεστή Εξο¬ 
μάλυνσης, για το Έτος Αξιοπιστίας Οκτώβριος 2006 
- Σεπτέμβριος 2007. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
Απόφαση υπ’ αριθμ. 248/2006 

Λαμβάνοντας υπόψη: 

1. Τις διατάξεις του ν. 2773/1999 (Φ.Ε.Κ. Α'286), όπως 
τροποποιήθηκαν και ισχύουν. 

2. Τις διατάξεις του Κώδικα Διαχείρισης του Συστή¬ 
ματος και Συναλλαγών Ηλεκτρικής Ενέργειας (Φ.Ε.Κ. Β' 
655/2005), όπως τροποποιήθηκαν και ισχύουν. 

3. Την υπ’ αριθμ. 1-41218/6.9.2006 επιστολή του ΔΕ- 
ΣΜΗΕ σχετικά με τον Μηχανισμό Διασφάλισης Επαρ¬ 
κούς Ισχύος για το Έτος Αξιοπιστίας Οκτώβριος 2006 
- Σεπτέμβριος 2007. 

4. Την υπ’ αριθμ. 229/2006 της 28.9.2006 απόφαση της 
ΡΑΕ σχετικά με τον τύπο υπολογισμού της αριθμητικής 
τιμής του Συντελεστή Εξομάλυνσης, για το Έτος Αξιο¬ 
πιστίας Οκτώβριος 2006 - Σεπτέμβριος 2007. 

5. Την υπ’ αριθμ. Δ5/ΗΛ/Β/Φ1/1881/20136/9.10.2005 από¬ 
φαση του Υπουργού Ανάπτυξης επί του καθορισμού της 
αριθμητικής τιμής του Συντελεστή Επάρκειας Δυναμικού 
Παραγωγής του Μηχανισμού Διασφάλισης Επαρκούς 
Ισχύος για το Έτος Αξιοπιστίας Οκτώβριος 2006 - Σε¬ 
πτέμβριος 2007, σκέφθηκε ως εξής: 

Επειδή κατά τις διατάξεις του Κώδικα Διαχείρισης 
του Συστήματος και Συναλλαγών Ηλεκτρικής Ενέργειας 
(Φ.Ε.Κ. Β'655/2005) (ΚΔΣΣΗΕ)) όπως τροποποιήθηκαν και 
ισχύουν, και ειδικότερα του Αρθρου 333, ο Συντελεστής 
Εξομάλυνσης υπολογίζεται ως ο λόγος της συνολικής 
Συμβατικά Διαθέσιμης Ισχύος που προσδιορίζει ο Δι¬ 
αχειριστής του Συστήματος για το σύνολο των ΑΔΙ 
τα οποία έχουν κατατεθεί από τους κατόχους άδειας 
παραγωγής στο ειδικό τμήμα του Μητρώου ΑΔΙ κατά 
το Άρθρο 332, και του αθροίσματος των Υποχρεώσε¬ 
ων Επάρκειας Ισχύος του συνόλου των Εκπροσώπων 
Φορτίου, όπως προσδιορίζονται κατά το Άρθρο 222 
του ΚΔΣΣΗΕ, και οι οποίες δεν εκπληρώνονται μέσω 
κατάθεσης Συμβάσεων Διαθεσιμότητας Ισχύος στο 
αποθετήριο ΣΔΙ. 

Επειδή κατά την από 6.9.2006 επιστολή του ΔΕΣΜΗΕ 
προκύπτει ότι το σύνολο της Συμβατικά Διαθέσιμης 
Ισχύος που αντιστοιχεί στα ΑΔΙ τα οποία έχουν κα¬ 
τατεθεί από τους κατόχους άδειας παραγωγής στο 
ειδικό τμήμα του Μητρώου ΑΔΙ κατά το Άρθρο 332 του 
ΚΔΣΣΗΕ ισούται με 9.697,18 Μ\Λ/. 

Επειδή κατά την από 6.9.2006 επιστολή του ΔΕΣΜΗΕ 
προκύπτει ότι κανένας Εκπρόσωπος Φορτίου δεν έχει 
καταθέσει ΣΔΙ στο αποθετήριο ΣΔΙ. Συνεπώς το άθροισμα 
των Υποχρεώσεων Επάρκειας Ισχύος του συνόλου των 
Εκπροσώπων Φορτίου οι οποίες δεν εκπληρώνονται μέσω 
κατάθεσης Συμβάσεων Διαθεσιμότητας Ισχύος στο απο¬ 
θετήριο ΣΔΙ, προκύπτει κατά το Άρθρο 222 του ΚΔΣΣΗΕ 
από τον πολλαπλασιασμό των εξής παραγόντων: α) της 
μέγιστης ωριαίας ζήτησης του συνολικού φορτίου του 
Συστήματος σε μεγαβάτ (Μ\Λ/) ανά ώρα που μετρήθηκε 
κατά το προηγούμενο Έτος Αξιοπιστίας (Ν-1), προσαυξη¬ 
μένης κατά το εκτιμώμενο μέγεθος ισχύος των περικοπών 
φορτίου που ενδεχομένως έγιναν κατά την ώρα μέγιστης 
ζήτησης του συνολικού φορτίου του Συστήματος του προ- 
ηγούμενου'Ετους Αξιοπιστίας (Ν-1), η οποία εκτιμάται από 

το ΔΕΣΜΗΕ σε 9.961 Μ\Λ/, και β) το ποσοστό του Συντελε¬ 
στή Επάρκειας Δυναμικού Παραγωγής που ισχύει για το εν 
λόγω Έτος Αξιοπιστίας (Ν), το οποίο εφαρμόζεται επί της 
συνολικής εκτιμώμενης αιχμής συμπεριλαμβανομένων των 
τυχόν περικοπών φορτίου και καθορίζεται με απόφαση 
του Υπουργού Ανάπτυξης. 

Επειδή κατά την από 9.10.2005 απόφαση του Υπουργού 
Ανάπτυξης καθορίζεται η αριθμητική τιμής του Συντελεστή 
Επάρκειας Δυναμικού Παραγωγής του Μηχανισμού Διασφά¬ 
λισης Επαρκούς Ισχύος για τοΈτος Αξιοπιστίας Οκτώβριος 
2006 - Σεπτέμβριος 2007 σε 3,1%, αποφασίζει: 

Στο πλαίσιο των αρμοδιοτήτων της κατά το Αρθρο 
333 παράγραφος (3) του Κώδικα Διαχείρισης του Συστή¬ 
ματος και Συναλλαγών Ηλεκτρικής Ενέργειας για τον 
καθορισμό της αριθμητικής τιμής του Συντελεστή Εξο¬ 
μάλυνσης κατά τη χρονική περίοδο από 1 ρς Οκτωβρίου 
2006 έως την 30 η Σεπτεμβρίου 2007 σε 94,4424%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2006 

Ο Πρόεδρος 
Μ. ΚΑΡΑΜΑΝΗΣ 

-♦- 

(9) 

Καθορισμός της αριθμητικής τιμής του μεταβλητού κό¬ 
στους των Υδροηλεκτρικών Μονάδων, για το ημερο¬ 
λογιακό έτος 2007. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
Απόφαση υπ’ αριθμ. 260/2006 

Κατά την τακτική συνεδρίασή της, στην έδρα της, την 
26η Οκτωβρίου 2006 και λαμβάνοντας υπόψη: 

1. Τις διατάξεις του ν. 2773/1999 (Φ.Ε.Κ. Α'286), όπως 
τροποποιήθηκαν και ισχύουν. 

2. Τις διατάξεις του Κώδικα Διαχείρισης του Συστή¬ 
ματος και Συναλλαγών Ηλεκτρικής Ενέργειας (Φ.Ε.Κ. Β' 
655/2005), όπως τροποποιήθηκαν και ισχύουν, σκέφθηκε 
ως εξής: 

Κατά τις διατάξεις του Κώδικα Διαχείρισης του Συ¬ 
στήματος και Συναλλαγών Ηλεκτρικής Ενέργειας (Φ.Ε.Κ. 
Β'655/2005) (ΚΔΣΣΗΕ) και ειδικότερα του Άρθρου 322, 
από τη Πρώτη Ημέρα Αναφοράς, ήτοι από την 1η Οκτω¬ 
βρίου 2005, οι παραγωγοί ηλεκτρικής ενέργειας δύ- 
νανται να υποβάλλουν Πρόσφορες Έγχυσης οι οποίες 
είναι μικρότερες της Διοικητικά Οριζόμενης Μέγιστης 
Τιμής Προσφοράς Ενέργειας και δεν επιτρέπεται να 
είναι μικρότερες του Ελάχιστου Μεταβλητού Κόστους 
της Μονάδας. 

Για την εφαρμογή των ανωτέρω διατάξεων στην πε¬ 
ρίπτωση των Υδροηλεκτρικών Μονάδων, ως Ελάχιστο 
Μεταβλητό Κόστος νοείται το μεταβλητό κόστος της 
Μονάδας το οποίο ορίζεται στο Κώδικα κατά το Αρ¬ 
θρο 44 παράγραφος (4), και για το οποίο λαμβάνεται 
υπόψη αριθμητική τιμή σε Ευρώ ανά Μ\Λ/ίι, σταθερή 
και ενιαία ανά σύνολο Υδροηλεκτρικών Μονάδων που 
τελούν σε λειτουργική αλληλεξάρτηση, που καθορίζε¬ 
ται ετησίως από τη ΡΑΕ με βάση την αξία χρήσης του 
νερού, σε κάθε σύνολο Υδροηλεκτρικών Μονάδων με 
λειτουργική αλληλεξάρτηση, όπως αυτή προσδιορίζεται 
από την αξία ευκαιρίας του νερού που αντανακλά την 
εξοικονόμηση μεταβλητού κόστους του θερμικού συστή¬ 
ματος παραγωγής και τους περιορισμούς παραγωγής 


ηλεκτρικής ενέργειας των Υδροηλεκτρικών Μονάδων. 
Η απόφαση της ΡΑΕ εκδίδεται τουλάχιστον δύο μήνες 
προ του τέλους ενός ημερολογιακού έτους, ισχύει για 
το επόμενο ημερολογιακό έτος και δεν τροποποιείται 
εντός του έτους αυτού. 

Για τον υπολογισμό της αξίας ευκαιρίας του νερού 
προσδιορίζεται η βέλτιστη υδροθερμική συνεργασία και 
η ελαχιστοποίηση του συνολικού κόστους παραγωγής 
ηλεκτρικής ενέργειας για την εξυπηρέτηση του φορτίου 
του Συστήματος για το σύνολο των περιόδων κατανομής 
στη διάρκεια ενός ημερολογιακού έτους. Κατά τον υπο¬ 
λογισμό λαμβάνονται ιδίως υπόψιν: το μεταβλητό κόστος 
των θερμικών μονάδων, όπως αυτό προκύπτει από τις 
Τεχνοοικονομικές Δηλώσεις των Μονάδων, οι περιορισμοί 
των Υδροηλεκτρικών Μονάδων όσον αφορά τα επιθυμητά 
ελάχιστα και μέγιστα αποθέματα νερού στους ταμιευ- 
τήρες, τις προβλεπόμενες μηνιαίες εισροές υδάτων, τις 
ποσότητες υποχρεωτικής παραγωγής για μη ενεργειακούς 
σκοπούς χρήσης καθώς και τη μέγιστη δυνατή παραγωγή 
τους βάση της καθαρής ισχύος τους. Ως αξία ευκαιρίας 
του νερού λαμβάνεται η οριακή μεταβολή του συνολικού 
κόστους παραγωγής από την οριακή μεταβολή της συνο¬ 
λικά διαθέσιμης υδροηλεκτρικής ενέργειας, αποφασίζει: 

Στο πλαίσιο των αρμοδιοτήτων της κατά το Άρθρο 
44 παράγραφος (4) του Κώδικα Διαχείρισης του Συ¬ 
στήματος και Συναλλαγών Ηλεκτρικής Ενέργειας για 
τον καθορισμό της αριθμητικής τιμής του μεταβλητού 
κόστους για το σύνολο των Υδροηλεκτρικών Μονάδων 
του ημερολογιακού έτους 2007 σε 53 € / Μ\Λ/Ιι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2006 

Ο Πρόεδρος 
Μ. ΚΑΡΑΜΑΝΗΣ 

-♦- 

( 10 ) 

Μέσο μεταβλητό κόστος παραγωγής της Δ.Ε.Η. Α.Ε. στα 
Μη Διασυνδεδεμένα Νησιά, για τον υπολογισμό του 
Ειδικού Τέλους του Αρθρου 40 παρ. 3 του ν. 2773/1999, 
για το τέταρτο τρίμηνο του έτους 2006. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
Απόφαση υπ’ αριθμ. 263/2006 

Κατά την τακτική συνεδρίασή της, στην έδρα της, την 
30.10.2006 και λαμβάνοντας υπόψη: 

1. Τις διατάξεις του ν. 2773/1999 (Φ.Ε.Κ. Α' 286/22.12.1999), 
όπως τροποποιήθηκε και ισχύει. 

2. Τις διατάξεις του ν. 3468/2006 (Φ.Ε.Κ. ΑΊ29/ 
27.6.2006). 

3. Τις διατάξεις του Κώδικα Διαχείρισης του Συστήμα¬ 
τος και Συναλλαγών Ηλεκτρικής Ενέργειας (Φ.Ε.Κ. Β' 655/ 
17.5.2005). 

4. Το από 27.10.2004 έγγραφο της ΡΑΕ υπ’ αριθμ. ΡΑΕ/ 
0-8267 με θέμα «Μεταβλητό κόστος παραγωγής της 
Δ.Ε.Η. Α.Ε. στα Μη Διασυνδεδεμένα Νησιά». 

5. Το από 2.6.2006 έγγραφο της Δ.Ε.Η. Α.Ε. υπ’ αριθμ. 
ΓΔΝΣ/2543 (ΡΑΕ/Ι-38794/2.6.2006) με θέμα «Χορήγηση στοι¬ 
χείων παραγωγής και πωλήσεων ηλεκτρικής ενέργειας». 

6. Το από 18.3.2005 έγγραφο της Δ.Ε.Η. Α.Ε. υπ’ αριθμ. 
ΓΔΝΣ/1094/18.3.2005 (ΡΑΕ/Ι-26417/18.3.2005) με θέμα 
«Στοιχεία για το μεταβλητό κόστος παραγωγής στα 
Μη Διασυνδεδεμένα Νησιά». 

7. Απολογιστικά στοιχεία παραγωγής ηλεκτρικής ενέρ¬ 
γειας στα Μη Διασυνδεδεμένα Νησιά για το 1°, 2°, 3°, 4° 
τρίμηνο του έτους 2005 (ΔΕΗ/ΓΔΝΣ/1094/18.3.2005 - ΡΑΕ/ 
1-26417/18.3.2005, ΔΕΗ/ΔΑΔΔΙ/265/28.4.2005 - ΡΑΕ/Ι-27715/ 
9.5.2005, ΔΕΗ/ΔΑΔΔΙ/543/8.8.2005 - ΡΑΕ/Ι-30346/11.8.2005, 
ΔΕΗ/ΔΑΔΔΙ/721/31.10.2005 - ΡΑΕ/Ι-32373/7.11.2005, ΔΕΗ/ 
ΔΑΔΔΙ/141/15.2.2006 - ΡΑΕ/Ι-35403/21.2.2006) και το 1°, 2° 
τρίμηνο του έτους 2006 (ΔΕΗ/ΔΔΔ/629/31.7.2006 - ΡΑΕ/Ι- 
40520/2.8.2006). 

8. Το από 9.4.2002 έγγραφο της ΡΑΕ υπ’ αριθμ. 0-1033 
με θέμα «Μέσο μεταβλητό κόστος παραγωγής νήσων 
για το 2002». 

9. Την υπ’ αριθμ. 137/2006 απόφαση της ΡΑΕ (ΡΑΕ/Ο- 
14463/4.8.2006) με θέμα «Μέσο μεταβλητό κόστος πα¬ 
ραγωγής της Δ.Ε.Η. Α.Ε. στα Μη Διασυνδεδεμένα Νησιά, 
για τον υπολογισμό του Ειδικού Τέλους του Άρθρου 40 
παρ. 3 του ν. 2773/1999», σκέφθηκε ως εξής: 

1. Κατά τις διατάξεις του Άρθρου 40 ν. 2773/1999, «ο 
Διαχειριστής του Συστήματος και ο Διαχειριστής του 
Δικτύου ανακτούν πλήρως τα ποσά που καταβάλλουν 
στους αντισυμβαλλόμενους σύμφωνα με τα Άρθρα 35, 
36, 37, 38 και 39 ν. 2773/1999, μέσω Ειδικού Λογαριασμού 
τον οποίο διαχειρίζεται ο Διαχειριστής του Συστήμα¬ 
τος.» 1 . Έσοδα του ως άνω Ειδικού Λογαριασμού είναι, 
μεταξύ άλλων, «τα ποσά που καταβάλλει η Δ.Ε.Η. ως 
αποκλειστικός Προμηθευτής στα Μη Διασυνδεδεμένα 
Νησιά, για την ηλεκτρική ενέργεια που απορροφάται 
στα συστήματα των νησιών αυτών κατά τα οριζόμενα 
στα Άρθρα 36, 37 και 38» 2 του ιδίου νόμου. «Για τον υπο¬ 
λογισμό του ποσού αυτού ως τιμή ανά (<\Λ/Ιτ λαμβάνεται 
το μέσο μεταβλητό κόστος της παραγωγής της Δ.Ε.Η. 


στα Μη Διασυνδεδεμένα Νησιά για κάθε μήνα, το οποίο 
τελεί υπό την έγκριση της Ρ.Α.Ε.». 

2. Η ΔΕΗ Α.Ε., υπέβαλλε στοιχεία περί του μεταβλητού 
κόστους παραγωγής στα Μη Διασυνδεδεμένα Νησιά για 
τα έτη 2002 έως και 2005. Περαιτέρω, η Δ.Ε.Η. Α.Ε. παρέχει 
στη ΡΑΕ σε τριμηνιαία βάση στοιχεία περί της κατανάλω¬ 
σης καυσίμου από τους θερμικούς σταθμούς παραγωγής 
στα Μη Διασυνδεδεμένα Νησιά, την παραγωγή ενέργειας, 
την παραγωγή των ΑΠΕ στα νησιά αυτά, κατά το έτος 
2005 και το πρώτο εξάμηνο του έτους 2006. 

3. Όσον αφορά το πλήρες μοναδιαίο κόστος καυσίμου, 
η Δ.Ε.Η. Α.Ε. υπέβαλε στοιχεία που αφορούν το έτος 
2005 ενώ δεν προσκομίστηκαν τα εν λόγω στοιχεία για 
το πρώτο εξάμηνο του έτους 2006. Επειδή οι μεταβολές 
της αριθμητικής τιμής του μέσου μοναδιαίου κόστους 
καυσίμου της Δ.Ε.Η. Α.Ε. (σε τριμηνιαία βάση) για όλα τα 
Μη Διασυνδεδεμένα Νησιά, ακολουθούν τις μεταβολές 
των διεθνών τιμών πετρελαίου (συντελεστής συσχέτι- 
σης 99.2% για το ντήζελ και 94.0% για το μαζούτ, για 
συσχέτιση μέσων τιμών τριμήνου), έγινε εκτίμηση του 
μέσου μοναδιαίου κόστους καυσίμων (ανά τρίμηνο) για 
τα δύο πρώτα τρίμηνα του έτους 2006 βάσει των διε¬ 
θνών τιμών πετρελαίου. Βάσει των στοιχείων αυτών, και 
αυτών της παραγράφου 2 ανωτέρω, γίνονται οι υπολο¬ 
γισμοί του παρόντος. 

4. Η παραγωγή ηλεκτρικής ενέργειας στα νησιά από 
θερμικούς σταθμούς και από μονάδες ανανεώσιμων πη¬ 
γών ενέργειας (ΑΠΕ), ανά μήνα για το δεύτερο εξάμηνο 
του 2005 και το πρώτο εξάμηνο του 2006, απεικονίζεται 
στον Πίνακα 1, διακριτά για την Κρήτη, τη Ρόδο και τα 
λοιπά Μη Διασυνδεδεμένα Νησιά: 


Πίνακας 1 

Παραγωγή ηλεκτρικής ενέργειας, ανά μήνα του δεύτερου εξαμήνου του έτους 2005 και του 

πρώτου εξαμήνου του έτους 2006 (ΜίΛ/ίι) 

Παραγωγή θερμικών σταθμών 

Παραγωγή ΑΠΕ 

Κρήτη 

Ρόδος 

Λοιπά νησιά 

Κρήτη 

Ρόδος 

Λοιπά νησιά 

Ιουλ. 05 

259,317.2 

81,736.9 

180,801.9 

25,998.2 

22.1 

8,453.4 

Αυγ. 05 

265,258.0 

85,602.9 

195,930.7 

31,449.8 

1,142.4 

7,909.8 

Σεπ. 05 

223,829.5 

67,828.3 

140,165.4 

30,148.8 

0 

11,775.2 

Οκτ. 05 

173,813.6 

50,356.0 

112,655.4 

21,913.6 

3,019.2 

8,008.2 

Νοε. 05 

164,397.8 

38,158.6 

109,009.3 

32,988.5 

2,379.2 

11,355.6 

Δεκ. 05 

189,188.5 

45,251.9 

122,559.6 

20,597.4 

2,345.6 

9,703.2 

Ιαν. 06 

202,433.2 

50,726.5 

134,788.3 

27,686.8 

1,987.2 

12,961.4 

Φεβ. 06 

177,989.7 

43,376.4 

117,937.0 

26,707.6 

2,976.0 

9,168.6 

Μαρ. 06 

173,552.8 

42,934.9 

117,715.6 

21,109.3 

1,816.0 

7,886.3 

Απρ. 06 

163,057.9 

38,368.8 

108,035.9 

25,123.7 

1.863,4 

7,811.4 

Μάί. 06 

201,745.5 

52,351.8 

124,898.9 

24,265.0 

1,612.0 

7.650,9 

Ιουν. 06 

225,264.9 

65,530.8 

147,043.9 

25,474.3 

2,726.4 

7.857,2 

Σύνολο 

2,419,848.7 

662,223.8 

1,611,541.9 

313,463.0 

21,889.5 

110.541,3 


1 Σύμφωνα με τις διατάξεις του άρθρου 27 παρ. 7 ν. 3468/2006, κάθε παραπομπή στα άρθρα 35 έως 39 του νόμου 2773/1999 νοείται ως παρα¬ 
πομπή στα άρθρα 9,10,12 και 13 του νόμου 3468/2006. 

2 Σύμφωνα με τα άρθρα 24 και 25 του ν. 2773/1999, η Δ.Ε.Η. Α.Ε. δεν είναι πλέον αποκλειστικός προμηθευτής σε όλα τα Μη Διασυνδεδεμένα 
νησιά, ωστόσο, είναι σήμερα ο μοναδικός προμηθευτής ηλεκτρικής ενέργειας σε αυτά. 

5. Λαμβάνοντας υπόψη την κατανάλωση καυσίμων από 
τους θερμικούς σταθμούς, ανά τύπο καυσίμου και ανά 
νησί, καθώς και το μοναδιαίο πλήρες κόστος καυσίμου, 
ανά τύπο καυσίμου, το πλήρες κόστος καυσίμου των 
θερμικών σταθμών της Δ.Ε.Η. Α.Ε. ανά μήνα για το δεύ¬ 
τερο εξάμηνο του 2005 και το πρώτο εξάμηνο του 2006 
απεικονίζεται στον Πίνακα 2, διακριτά για την Κρήτη, τη 
Ρόδο και τα λοιπά Μη Διασυνδεδεμένα Νησιά: 

Πλήρες κόστος καυσίμου των θερμικών 
σταθμών της ΔΕΗ Α.Ε. ανά μήνα του 
δεύτερου εξαμήνου του έτους 2005 και 
του πρώτου εξαμήνου του έτους 2006 
Πίνακας 2 (χιλιάδες €) 



Κρήτη 

Ρόδος 

Λοιπά Μη 
Διασυνδεδεμένα 
νησιά 

Ιουλ. 05 

28,715.0 

9,865.6 

14,684.4 

Αυγ. 05 

29,321.7 

10,500.0 

16,025.2 

Σεπ. 05 

25,589.7 

8,688.1 

11,543.2 

Οκτ. 05 

19,522.7 

4,908.2 

8,575.0 

Νοε. 05 

16,814.6 

2,891.9 

7,638.6 

Δεκ. 05 

20,374.9 

3,735.2 

8,843.0 

Ιαν. 06 

24,646.3 

5,010.1 

10,949.3 

Φεβ. 06 

21,371.9 

3,996.9 

9,679.5 

Μαρ. 06 

19,457.1 

3,333.0 

9,568.6 

Απρ. 06 

21,081.9 

3,342.2 

10,096.4 

Μάί. 06 

25,288.4 

5,218.5 

11,757.3 

Ιουν. 06 

29,302.7 

7,191.4 

13,473.7 

Σύνολο 

281,486.9 

68,681.1 

132,834.2 


6. Το μέσο ανά τρίμηνο και για όλα τα Μη Διασυνδεδε- 
μένα Νησιά μεταβλητό κόστος καυσίμου της Δ.Ε.Η. Α.Ε., 
υπολογίζεται στο πλαίσιο των διατάξεων του Αρθρου 
40 ν. 2773/1999, σταθμίζοντας τις ως άνω τιμές του 
μεταβλητού κόστους καυσίμου της Δ.Ε.Η. Α.Ε. για το 
δεύτερο εξάμηνο του 2005 και το πρώτο εξάμηνο του 
2006 όπως διακρίνονται για την Κρήτη, τη Ρόδο και τα 
λοιπά Μη Διασυνδεδεμένα Νησιά, με την παραγωγή από 
Μονάδες ΑΠΕ στις αντίστοιχες περιπτώσεις και για το 
ίδιο έτος, ως εξής: 

3° τρίμηνο 2005: 104.71 €/Μ\Λ/ά 

4° τρίμηνο 2005: 96.86 €/Μ\Λ/ά 

1° τρίμηνο 2006: 106.51 €/Μ\Λ/ά 

2° τρίμηνο 2006: 118.71 €/Μ\Λ/ά 

7. Οι μεταβολές της ως άνω υπολογιζόμενης αριθμη¬ 
τικής τιμής του μέσου (σε τριμηνιαία βάση) για όλα τα 
Μη Διασυνδεδεμένα Νησιά κόστους καυσίμου της Δ.Ε.Η. 
Α.Ε., ακολουθούν τις μεταβολές των διεθνών τιμών πε¬ 
τρελαίου (συντελεστής συσχέτισης 99.2% για το ντήζελ 
και 94.0% για το μαζούτ, για συσχέτιση μέσων τιμών 
τριμήνου). Με βάση τα ανωτέρω, και τις διεθνείς τιμές του 
πετρελαίου για το τρίτο τρίμηνο του έτους 2006, το μέσο 
για όλα τα Μη Διασυνδεδεμένα Νησιά κόστος καυσίμου 
της Δ.Ε.Η. Α.Ε. στα Μη Διασυνδεδεμένα Νησιά, υπολογί¬ 
ζεται θεωρώντας μεταβολή αναλογική προς τη μεταβολή 
των διεθνών τιμών πετρελαίου, σε 119.28 €/Μ\Α/Ιτ. 


8. Αναφορικά με το κόστος της Δ.Ε.Η. Α.Ε. λόγω της 
υπερκάλυψης των δικαιωμάτων της για την εκπομπή 002, 
λαμβάνεται υπόψη ότι η Δ.Ε.Η. Α.Ε. δύναται να μεταφέρει 
μεταξύ των μονάδων παραγωγής της τα δικαιώματα τα 
οποία έχουν κατανεμηθεί ανά μονάδα. Κατά συνέπεια, 
το μοναδιαίο κόστος της Δ.Ε.Η. Α.Ε. λόγω εκπομπών 
002 λαμβάνεται ενιαίο για όλη τη χώρα, και εκτιμάται 
για το 2006 σε 0.78 €/Μ\Λ/Ιι. Για τον υπολογισμό αυτό, 
η μέση τιμή του κόστους των εκπομπών 002 εκτιμάται 
βάσει των διεθνών τιμών σε 15 €/Ιη 002, και το έλλειμμα 
δικαιωμάτων εκπομπών 002 της Δ.Ε.Η. Α.Ε. εκτιμάται 
για το 2006 σε 0.052 Ιη 002/Μ\Λ/ά, όπως εκτιμήθηκε και 
στην υπ’ αριθμ. 137/2006 απόφαση της ΡΑΕ. 

9. Το σταθμισμένο μέσο πρόσθετο μεταβλητό κόστος 
(πλην καυσίμου και ρύπων) των μονάδων της Δ.Ε.Η. Α.Ε. 
λαμβάνεται 2.7 €/Μ\Λ/Ιι για την Κρήτη και τη Ρόδο, και 
6.0 €/Μ\Λ/ά για τα λοιπά Μη Διασυνδεδεμένα Νησιά. Το 
σταθμισμένο με την παραγωγή των ΑΠΕ μέσο πρόσθε¬ 
το μεταβλητό κόστος (πλην καυσίμου και ρύπων) των 
μονάδων της Δ.Ε.Η. Α.Ε. στα Μη Διασυνδεδεμένα Νησιά 
υπολογίζεται σε 3.52 €/Μ\Λ/Ιι, όπως υπολογίστηκε και 
στην υπ’ αριθμ. 137/2006 απόφαση της ΡΑΕ. 

10. Βάσει των ανωτέρω, το μέσο για όλα τα Μη Διασυν- 
δεδεμένα Νησιά πλήρες μεταβλητό κόστος παραγωγής 
της ΔΕΗ Α.Ε., υπολογίζεται στο πλαίσιο των διατάξεων 
του Αρθρου 40 του ν. 2773/1999, ως το άθροισμα των 
εξής παραγόντων: α) του μέσου κόστους καυσίμου, β) 
του μέσου κόστους εκπομπών 002 και γ) του μέσου 
πρόσθετου μεταβλητού κόστους λειτουργίας των θερ¬ 
μικών μονάδων, σε 123.58 €/Μ\Λ/Ιι, αποφασίζουμε: 

1. Στο πλαίσιο των αρμοδιοτήτων της ΡΑΕ κατά τις δι¬ 
ατάξεις του Αρθρου 40 του ν. 2773/1999, και προκειμένου 
για τον υπολογισμό του Ειδικού Τέλους του Αρθρου 40 
παρ. 3 του ν. 2773/1999, το μέσο μεταβλητό κόστος πα¬ 
ραγωγής της Δ.Ε.Η. Α.Ε. στα Μη Διασυνδεδεμένα Νησιά 
για τους μήνες από τον Οκτώβριο έως και τον Δεκέμβριο 
2006 καθορίζεται σε 123.58 €/Μννά (εκατόν είκοσι τρία 
ευρώ και πενήντα οκτώ λεπτά ανά μεγαβάτ-ώρα). 

2. Καλείται η Δ.Ε.Η. Α.Ε., βάσει των διατάξεων του Άρ¬ 
θρου 5 παρ. Ι.γ ν. 2773/1999, να παρέχει εφεξής στη ΡΑΕ, 
πέρα από τα στοιχεία παραγωγής ηλεκτρικής ενέρ¬ 
γειας και κατανάλωσης καυσίμου που ήδη παρέχει σε 
τριμηνιαία βάση, επικαιροποιημένα τα στοιχεία μέσου 
μηνιαίου μοναδιαίου πλήρους κόστους πετρελαιοειδών 
καυσίμων για χρήση στις μονάδες παραγωγής των Μη 
Διασυνδεδεμένων Νησιών, διακριτά για την Κρήτη, τη 
Ρόδο και τα λοιπά Μη Διασυνδεδεμένα Νησιά και ανά 
τύπο καυσίμου. Τα στοιχεία που αφορούν τους μήνες 
κάθε ημερολογιακού τριμήνου, πρέπει να υποβάλλονται 
έως το τέλος του δεύτερου μήνα που έπεται της λήξεως 
του εν λόγω ημερολογιακού τριμήνου. Περαιτέρω, καλεί¬ 
ται η Δ.Ε.Η. Α.Ε. να παράσχει στοιχεία κόστους αγοράς 
δικαιωμάτων εκπομπών για τους σταθμούς της στα Μη 
Διασυνδεδεμένα Νησιά για το έτος 2006, καθώς και 
επικαιροποιημένα στοιχεία που αφορούν το πρόσθετο 
μεταβλητό κόστος λειτουργίας και συντήρησης των 
σταθμών της στα Μη Διασυνδεδεμένα Νησιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2006 

Ο Πρόεδρος 
Μ. ΚΑΡΑΜΑΝΗΣ 

